OpenLLM-France/wikimedia huggingface dataset:
# Roger Barthe

En Rogièr Barta (en francès: Roger Barthe; Magalàs, Llenguadoc, 1911- Montpeller, 1981) és un filòleg, escriptor i assagista occità, membre de la Comission de Normalisacion Filologica de l'occità i que ha realitzat el diccionari Lexique occitan-français i el Lexique français-occitan. També ha col·laborat en la revista occitana Oc i ha escrit, en francès, català i occità, diversos llibres d'assaig, poemes, llegendes i contes.

## Obra

* L'idée latine, 1962, Collection "Opinions occitanes,", v. 1, Institut d'études occitanes, els apèndixs són transcripcions de dicursos de l'autor (francès)
* Dictionnaire de l'assurance et de la réassurance, 1965, Annales de l'idée latine (francès)
* Lexique français-occitan, 1970,
* Lexique occitan-français, 1972, Collection des "Amis de la langue d'oc"
* La font perduda, 1973, Colleccion dels Amics de lalenga d'oc, poemes (català)
* Pròsas de tota mena ..., 1979, Publicat pels "Amics de la lenga d'oc", és un recull d'articles i texts seus escrits en occità, sobretot en revistes i publicacions diverses, de 1946 a 1978 (occità)
* Contes buissoniers, 2005 (francès)
# Puig del Mercader

El Puig del Mercader és una muntanya de 558 metres que es troba al municipi d'Albanyà, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Iàsnoie (Primórie)

* Per a altres significats, vegeu «Iàsnoie».
Iàsnoie (en rus: Ясное) és un poble del krai de Primórie, a l'Extrem Orient de Rússia, que en el cens del 2010 tenia 415 habitants.

## Referències

* ↑ «Còpia arxivada», 13-01-2009. Arxivat de l'original el 2017-11-15. [Consulta: 14 setembre 2019].
# Kreuzlingen

Kreuzlingen és un municipi suís del cantó de Turgòvia. Inclou l'antic municipi de Emmishofen que fou independent fins al 1928.
Està situat a la riba sud del llac de Constança, immediatament al sud de la ciutat alemanya de Constança.
# Cuatro Vientos

Cuatro Vientos és un barri de Madrid integrat en el districte de Latina. Té una superfície de 542,12 hectàrees i una població de 3.382 habitants (2009). Limita al nord amb Campamento i Las Águilas, al sud amb Leganés i Alcorcón, i a l'oest amb Buenavista (Carabanchel). Està delimitat pel passeig d'Extremadura, l'Avinguda de la Aviación i el Camino de Piqueñas.
La major part del seu territori està ocupat per l'Aeroport de Madrid - Cuatro Vientos, antiga base aèria de l'Exèrcit de l'Aire Espanyol i que des del 1970 té ús civil.

## Enllaços externs

* Estadística del districte Latina
* Ortofoto de Latina i mapes del districte i els seus barris, amb les seccions censals Arxivat 2011-10-27 a Wayback Machine.
# Rivulus pacificus

Rivulus pacificus és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 7,5 cm de longitud total.

## Distribució geogràfica

Es troba a Sud-amèrica: Colòmbia.

## Referències

* ↑ «Rivulus pacificus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Psophodes

Psophodes és un gènere d'ocells de la família dels psofòdids (Psophodidae ).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per cinc espècies:
* Psophodes nigrogularis - psofoda de bigotis.
* Psophodes leucogaster - psofoda pitblanc.
* Psophodes olivaceus - psofoda barbablanc.
* Psophodes occidentalis - psofoda crestat occidental.
* Psophodes cristatus - psofoda crestat oriental.
# Organització territorial d'Israel

L'organització territorial d'Israel es basa en tres nivells de govern: el govern central, els districtes i els municipis.

## Districtes

Existeixen sis districtes (en hebreu: מחוזות, transliterat: mehozot) (en singular: מחוז, transliterat: mehoz), dirigits per un comissari designat pel ministeri d'interior. Estan subdividits en quinze subdistrictes, que se subdivideixen en 50 regions naturals.
Districtes:
* Districte Central
* Districte de Haifa
* Districte de Jerusalem
* Districte del Nord
* Districte del Sud
* Districte de Tel-Aviv
Quant als territoris ocupats, els Alts del Golan estan integrats en el districte del Nord, i els assentaments israelians a Cisjordània formen part de l'Àrea de Judea i Samaria, una zona que ha estat ocupada per Israel.
Els districtes són herència de l'Imperi Otomà i entre les seves atribucions hi ha elaborar legislació local, controlar les taxes i els pressupostos locals, aprovar els projectes d'obres públiques i concedir crèdits als governs locals.
Les regions naturals són unitats no administratives que utilitza el govern per a qüestions estadístiques i del cens de població.

## Municipis

Hi ha tres tipus de municipis:
* Les ciutats israelianes tenen més de 20.000 habitants. Actualment n'hi ha 69.
* Els consells locals administren poblacions d'entre 2.000 i 20.000 habitants. Actualment n'hi ha 141.
* Els consells regionals administren grups de pobles de menys de 2.000 habitants. Actualment n'hi ha 54.
Les eleccions municipals se celebren cada cinc anys, i qualsevol resident major de 18 anys pot votar-hi, sigui israelià o no. Per a ser escollit batlle municipal cal tenir més de 21 anys.
Els municipis són els encarregats de l'educació, la sanitat, la salut pública, la gestió de l'aigua, el manteniment de la xarxa viària, els parcs i les brigades de bombers. També s'encarreguen de recaptar els impostos locals.
# Randa (desambiguació)

«Randa» té aquests significats:
* Micologia
** Randa, nom comú a Mallorca del bolet Reixes del diable (Clathrus ruber)
* Moda
** Randa, punta feta d'un fil gruixat.
* Premsa
** Randa, revista fundada a Barcelona el 1975
* Toponímia
** Randa, municipi suís
** Randa, Massís de Randa i el Puig de Randa, a Mallorca
** Randa, municipi de Djibouti
* Vela
** Randa és el caient d'una vela.
# Johnny Or

Johnny Or (títol original en anglès: Johnny Oro) és una pel·lícula italiana dirigida per Sergio Corbucci, estrenada el 1966. Ha estat doblada al català.

## Argument

En una petita ciutat, uns mexicans celebren un matrimoni, la núvia del qual no dona el seu consentiment; un cavaller vestit de negre i amb armes daurades, el caçador de primes Johnny Or, arriba per pertorbar la sortida de l'església...
En el saloon de la mateixa ciutat, un xèrif, honrat pare de família, acaba de calmar un indi mig begut. Els dos homes estaran aviat obligats a fer causa comuna...

## Repartiment

* Mark Damon: Johnny Oro / Ringo
* Valeria Fabrizi: Margie
* Franco De Rosa: Juanito Perez
* Giulia Rubini: Jane Norton
* Loris Loddi: Stan Norton
* Andrea Aureli: Gilmore
* Pippo Starnazza: Matt
* Ettore Manni: Xèrif Bill Norton
* John Bartha: Bernard
* Silvana Bacci

## Referències

* ↑ esadir.cat. Johnny Or. esadir.cat.
* ↑ «Johnny Oro». The New York Times.
# Friedrichshain-Kreuzberg

El Districte de Friedrichshain-Kreuzberg és el segon districte de Berlín a Alemanya. Aquest districte es va formar l'any 2001 per la fusió dels districtes de Friedrichshain i Kreuzberg.

## Geografia

Els dos barris del districte, Friedrichshain i Kreuzberg; estan separades pel riu Spree.
El pont Oberbaumbrücke uneix tots dos antics districtes a través del riu i es va convertir en el punt de referència del nou districte.
Aquest districte se situa al centre de la ciutat i comparteix fronteres amb el districte de Mitte a l'oest, amb el districte de Pankow al nord-oest, amb els districtes de Tempelhof-Schöneberg i Neukölln al sud i a l'est amb el districte de Lichtenberg.

## Administració

L'alcaldessa del districte Friedrichshain-Kreuzberg (Bezirkbürgermeisterin) és Monika Herrmann del partit polític Die Grünen.
El Parlament del districte, amb 55 membres (Bezirksverordenetenversammlung) estava conformat pels següents partits polítics l'any 2011:
* SPD: 13 escons.
* CDU: 4 escons.
* Die Grünen: 22 escons.
* Die Linke: 7 escons.
* Piraten: 5 escons.
* Independents: 4 escons.

## Ciutats agermanades

* Porta Westfalica, Rin del Nord-Westfàlia, Alemanya des de 1968.
* Wiesbaden, Hessen, Alemanya, des de 1964.
* San Rafael del Sud, Nicaragua des de 1986.

## Enllaços externs

* Lloc web oficial (en alemany)
* Lloc web que ofereix informació sobre Friedrichshain-Kreuzberg (en alemany)
# Rivulus paracatuensis

Rivulus paracatuensis és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ «Rivulus paracatuensis». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Publi Celi (militar)

Publi Celi (llatí: Publius Cælius) va ser un militar romà del segle ii aC. Formava part de la gens Cèlia, una gens romana d'origen plebeu.
Va rebre el comandament de Placentia de mans del cònsol Gneu Octavi l'any 87 aC i quan la ciutat va ser conquerida per Cinna, va preferir que el matés Luci Petroni que no pas caure en mans de l'enemic (el partit popular de Gai Màrius).

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 532.
# Reichstag

* Per a altres significats, vegeu «Reichstag (edifici)».
El Reichstag ( escolteu-ne la pronunciació en alemany) era el nom de l'assemblea parlamentària o Parlament de l'Imperi Alemany i la República de Weimar, entre 1849 i el final de la Segona Guerra Mundial. El seu successor a la República Federal Alemanya d'avui en dia s'anomena Bundestag o Dieta Federal, actualment situat en l'antic edifici del Reichstag, a la capital del país, Berlín.

## Etimologia

El terme Reichstag (Dieta Imperial) és una composició alemanya de Reich (Imperi) i Tag (que en aquest cas no significa 'dia', sinó que és una derivació del verb tagen, que significa assemblea per al debat, i generalment es tradueix per 'Dieta'). El terme era una traducció directa del llatí, curia imperialis. Encara avui, a Alemanya, el parlament de cadascun dels estats federats (Länder) continua anomenant-se Landtag.

## Imperi Alemany

Amb la dissolució de la Confederació Alemanya el 1866 i la fundació de l'imperi Alemany (Deutsches Reich) el 1871, el Reichstag es va establir com el parlament alemany a Berlín i l'edifici actual de l'arquitecte Paul Wallot va ser edificat. Els membres del Reichstag van ser escollits per sufragi directe i igual per la població femenina. El Reichstag no va participar en l'elecció del Canceller fins a les reformes d'octubre de 1918.

## República de Weimar

Després de la Revolució de 1918 i l'establiment de la Constitució de Weimar, les dones van obtenir el dret de vot i ser elegides, i el parlament va tenir el dret de retirar la confiança per forçar al Canceller o qualsevol altre membre del govern a retirar-se.

## Tercer Reich

El 23 de març de 1933, un mes després de l'Incendi del Reichstag el parlament va cedir els seus poders al Govern Federal del Canceller Adolf Hitler aprovant la Llei de capacitació. A partir de llavors rarament es va reunir; la darrera ocasió va ser el 26 d'abril de 1942.

## Galeria

* L'edifici Reichstag en l'actualitat
* L'edifici Reichstag de nit
* Christo comença a cobrir el Reichstag el 1992
# Klaas van Nek

Klaas van Nek, (Amsterdam, 1 de març de 1889 - Utrecht, 1 de gener de 1986) fou un ciclista neerlandès. Va competir professionalment entre 1919 i 1930. Es va proclamar dos cops Campió dels Països Baixos en ruta.

## Palmarès en ruta

* 1916
** Campió dels Països Baixos en ruta
** Campió dels Països Baixos en ruta amateur
* 1926
** Campió dels Països Baixos en ruta

## Palmarès en pista

* 1924
** Campió dels Països Baixos de velocitat
* 1926
** 1r als Sis dies de Brussel·les (amb Piet van Kempen)

## Enllaços externs

* Fitxa a sitiodeciclismo.net
* Fitxa a cyclebase.nl
# Cyprinus hyperdorsalis

Cyprinus hyperdorsalis és una espècie de peix cipriniforme de la família dels ciprínids que es troba al Vietnam.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Ràdio Nacional de la República Àrab Sahrauí Democràtica

La Ràdio Nacional de la República Àrab Sahrauí Democràtica (àrab: الاذاعة الوطنية للجمهورية العربية الصحراوية الديمقراطية, al-Iḏāʿa al-Waṭaniyya li-l-Jumhūriyya al-ʿArabiyya aṣ-Ṣaḥrāwiyya ad-Dīmuqrāṭiyya) és l'emissora de ràdio estatal de la República Àrab Sahrauí Democràtica (RASD). El seu lema és صوت الشعب الصحراوي الذي لا ينقطع, Ṣawt ax-xaʿb aṣ-ṣaḥrāwī allaḏī lā yanqaṭiʿ, ‘La veu del poble sahrauí que no cessa’.

## Antecedents i fundació

La Ràdio Nacional de la RASD va començar a emetre el 28 de desembre de 1975, poc després de l'inici de la guerra del Sàhara Occidental. Anteriorment, algunes emissions s'havien fet des de les estacions de ràdio de suport a Alger i Trípoli. En els primers mesos de l'emissora i a causa de la situació de guerra, les transmissions es van fer des de camions en moviment, amb una cobertura molt limitada. Mustafà Said Al-Uali va proclamar la RASD a través d'una emissió radiofònica el 27 de febrer de 1976, després de la decisió presa pel Consell Provisional Nacional Sahrauí.
El 1977 es van inaugurar els primers estudis i arxius de la ràdio sahrauí als campaments de refugiats sahrauís de Tindouf, mentre que a la fi de 1978, la potència de l'estació es va elevar a 20 kW transmetent a tot el Sàhara Occidental, el Marroc, Algèria i part de Mauritània. El 1991, l'estació es va augmentar a 100 kW (la potència actual), amb una torre de transmissió de 120 metres. La ràdio va començar a emetre a través d'Internet el 2006.

## Vegeu també

* RASD TV
* Sahara Press Service

## Referències

* ↑ Intel: Western Sahara (de facto) National Radio of the Arab-Saharan Democratic Republic Arxivat 2016-03-03 a Wayback Machine. Clandestineradio.com
* ↑ Radio Nacional de la RASD - SØRASD en el aire
* ↑ «RASDRadio» (en àrab). [Consulta: 25 juliol 2024].
* 1 2 «Radio Nacional de la RASD». LEFRIG.org. Arxivat de l'original el 4 de març de 2016.
* ↑ «La Radio Nacional Saharaui en directo por Internet at Saharatik». Arxivat de l'original el 6 de març de 2016. [Consulta: 3 maig 2015].
* ↑ «LA RADIO NACIONAL SAHARAUI CUMPLE 40 AÑOS INFORMANDO AL MUNDO: SAHARA OCCIDENTAL». [Consulta: 26 agost 2019].
# Pseudodickthomssenita

La pseudodickthomssenita és un mineral de la classe dels òxids. Rep el nom per la seva relació amb la dickthomssenita.

## Característiques

La pseudodickthomssenita és un òxid de fórmula química Mg(VO₃)₂·8H₂O. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 76141.

## Formació i jaciments

Va ser descoberta al Corral Pickett Núm. 4 del districte miner d'Uravan, al comtat de Montrose (Colorado, Estats Units). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Pseudodickthomssenite» (en anglès). Mindat. [Consulta: 13 abril 2022].
* ↑ Kampf, Anthony R.; Hughes, John M.; Ma, Chi; Marty, Joe «Pseudodickthomssenite, Mg(VO3)2·8H2O, a New Mineral from the Pickett Corral Mine, Bull Canyon, Montrose County, Colorado, USA». The Canadian Mineralogist, 60, 5, 01-09-2022, pàg. 797–804. DOI: https://doi.org/10.3749/canmin.2200012 [Consulta: 16 novembre 2022].
# Organització territorial d'El Salvador

L'organització territorial d'El Salvador es descriu al Capítol VI de la Constitució de la República d'El Salvador de 1983, que preveu la divisió del territori en Departaments, al davant dels quals hi ha un Governador nomenat pel poder executiu.
Els Departaments es divideixen en municipis, regits per un Consell (Concejo) Municipal electe format per l'Alcalde, un Síndic i un mínim de dos Regidors, segons la població. Actualment existeixen 14 Departaments i 262 municipis.

## Llista

Els Departaments d'El Salvador són els següents:
| Codi | Departament | Capital | Superfície (km²) |
| 1. | Ahuachapán | Ahuachapán | 1.240 |
| 2. | Cabañas | Sensuntepeque | 1.104 |
| 3. | Chalatenango | Chalatenango | 2.017 |
| 4. | Cuscatlán | Cojutepeque | 756 |
| 5. | La Libertad | Santa Tecla | 1.653 |
| 6. | La Paz | Zacatecoluca | 1.224 |
| 7. | La Unión | La Unión | 2.074 |
| 8. | Morazán | San Francisco Gotera | 1.447 |
| 9. | San Miguel | San Miguel | 2.077 |
| 10. | San Salvador | San Salvador | 886 |
| 11. | San Vicente | San Vicente | 1.184 |
| 12. | Santa Ana | Santa Ana | 2.023 |
| 13. | Sonsonate | Sonsonate | 1.226 |
| 14. | Usulután | Usulután | 2.130 |

## Referències

* ↑ [«Constitució de la República d'El Salvador, p. 48 (castellà)». Arxivat de l'original el 2012-10-30. [Consulta: 29 octubre 2011]. Constitució de la República d'El Salvador, p. 48 (castellà)]
# Ramkot

Ramkot fou un estat tributari protegit del tipus talukdari, a Oudh, limitat al nord per Sitapur, a l'est per Khairabad, al sud per Machhrehta, i a l'oest per Misrikh. Tenia uns 52 km² i una població el 1881 de 7.666 habitants. La capital era Ramkot la fundació de la qual la llegenda atribueix a rama durant el seu exili, situada a uns 10 km de Sitapur. Els sobirans (talukdars) eren rajputs janwars descendents d'un cap que havia adquirit el territori el 1707 per conquesta als kachheres.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.